CELEX: 62019TA0065
Language: hu
Date: 2021-07-14 00:00:00
Title: T-65/19. sz. ügy: A Törvényszék 2021. július 14-i ítélete – AI kontra ECDC („Közszolgálat – Az ECDC személyi állománya – Lelki zaklatás – A személyzeti szabályzat 12a. cikke – Segítségnyújtás iránti kérelem – A segítségnyújtási kötelezettség terjedelme – A személyzeti szabályzat 24. cikke – A panaszolt magatartást tanúsító személy lemondása – A fegyelmi eljárás megindításának hiánya – A személyzeti szabályzat 86. cikke – A segítségnyújtás iránti kérelemre adott válasz – Megsemmisítés iránti kereset – Sérelmet okozó aktus – A meghallgatáshoz való jog megsértése – Az indokolási kötelezettség megsértése – A vizsgálati jelentésbe és más dokumentumokba való betekintés megtagadása – Az Alapjogi Charta 41. cikke – Felelősség”)

2021.9.6.   
            
            
               HU
            
            
               Az Európai Unió Hivatalos Lapja
            
            
               C 357/18
            
         
      A Törvényszék 2021. július 14-i ítélete – AI kontra ECDC
      (T-65/19. sz. ügy) (1)
      
      („Közszolgálat - Az ECDC személyi állománya - Lelki zaklatás - A személyzeti szabályzat 12a. cikke - Segítségnyújtás iránti kérelem - A segítségnyújtási kötelezettség terjedelme - A személyzeti szabályzat 24. cikke - A panaszolt magatartást tanúsító személy lemondása - A fegyelmi eljárás megindításának hiánya - A személyzeti szabályzat 86. cikke - A segítségnyújtás iránti kérelemre adott válasz - Megsemmisítés iránti kereset - Sérelmet okozó aktus - A meghallgatáshoz való jog megsértése - Az indokolási kötelezettség megsértése - A vizsgálati jelentésbe és más dokumentumokba való betekintés megtagadása - Az Alapjogi Charta 41. cikke - Felelősség”)
      (2021/C 357/28)
      Az eljárás nyelve: angol
      
         Felek
      
      
         Felperes: AI (képviselők: L. Levi és A. Champetier ügyvédek)
      
         Alperes: Európai Betegségmegelőzési és Járványvédelmi Központ (ECDC) (képviselők: J. Mannheim és A. Iber meghatalmazottak, segítőik: D. Waelbroeck és A. Duron ügyvédek)
      
         Az ügy tárgya
      
      Egyrészt az ECDC által a felperes lelki zaklatás miatti segítségnyújtás iránti kérelmére, valamint bizonyos dokumentumokba való betekintés iránti kérelmére válaszul hozott 2018. május 18-i, június 20-i és október 26-i határozatok megsemmisítése, másrészt a felperes kárának megtérítése iránt az EUMSZ 270. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék az Európai Betegségmegelőzési és Járványvédelmi Központ (ECDC) 2018. május 18-i – az AI által 2017. június 20-án benyújtott segítségnyújtás iránti kérelmére válaszul elfogadott – határozatát megsemmisíti.
               
            
                  2)
               
               
                  A Törvényszék az ECDC 2018. június 20-i határozatát megsemmisíti, amennyiben az megtagadja AI-nek a nem bizalmas részekbe való betekintését és az AI 2017. június 20-i segítségnyújtás iránti kérelmére és 2018. január 17-i levelére vonatkozik.
               
            
                  3)
               
               
                  A Törvényszék az ECDC 2018. október 26-i – AI 2018. július 2-i panaszát elutasító – határozatát megsemmisíti.
               
            
                  4)
               
               
                  A Törvényszék a kártérítés iránti kérelmet elutasítja.
               
            
                  5)
               
               
                  Az ECDC a saját költségein felül viseli a felperes költségeinek háromnegyedét.
               
            
                  6)
               
               
                  AI viseli a saját költségeinek negyedét.
               
            
         (1)  HL C 131., 2019.4.8.